Berg en Terbliet

Berg en Terbliet is 'n veurmalige gemeinte in Zuid Limburg mèt es kerne: 't kèrkdörp Berg en wiejer de gehuchte Terbliet, Vilt en Geulhem. Tot aan de Franse tied waore 't twiè apárte heerlikhede: Berg, wat ein van de èlf benk van Sinservaos waor, en Terbliet, sedert 1542 in heng van de femilie Van de Bongard.Heraldry of the World - Berg en Terblijt Bie de gemeintelikke herindeiling in 1982 woort de ganse gemeinte bie de gemeinte Valkeberg aan de Geul gevoog. E jaor veur de herindeling, in 1981, versjeen e sjtandaardwerk van 500 pagina's, euver Berg en Terbliet, gesjreve door de auteursj: V.Th.J. Claessens, A.H.H. Houben, H.L. Raeven en geïllestreerd door H.G. (Bèr) Schols.

De witte plaatsnaamborde mèt de naam "Berg en Terblijt" zint nao de herindeiling, in de ganse veurmalige gemeinte, blieve sjtaon.

Wape
De gemeinte Berg en Terbliet kraog op 15 september 1819 e wape toebedeild, wat zich zoa lièt umsjrieve:

In zèlver (wit) eine zjwarte (sic!) sjleutel. 't Sjild op de boorsj gedrage door eine zjwarte döbbele adelèèr, gebek en geklauwd ván goud (geel).

Dit wape is neet gebaseerd op de aw heerlikheidswapes of sjepebánkzegels van Berg en/of Terbliet.

Historiese inwoneraamtalle
Mèt oetzundering van d'n tied tösje 1956 en 1960 kós de gemeinte Berg en Terbliet altied eine gezónne greuj; dit in tègesjtèlling tot väöl ánder gemeintes in 't Heuvelland, woa ièder stagnasie waor.

 Jaor  Aantal  Greuj (gans Limbörg) 1830  749Volkstèlling 1830  -- 1840  766Volkstèlling 1840 - Limbörg  +3,1% (+5,6%) 1849  793Volkstèlling 1849 - Hertogdom Limbörg: gemeintegewies indeiling van de provincie  +3,5% (+4,3%) 1859  866Volkstèlling 1859 - Plaatselikke indeiling  +9,2% (+4,4%) 1869  951Volkstèlling 1869 - Feitelikke of getèlde bevolking in eder gemeinte van 't riek  +9,8% (+4,5%) 1879  1.086Volkstèlling 1879 - Limbörg: plaatselikke indeiling  +14,2% (+7,0%) 1889  1.188Volkstèlling 1889 - Limbörg  +9,4% (+6,8%) 1899  1.279Volkstèlling 1899 - Limbörg  +7,7% (+10,2%) Jaor  Aantal  Greuj (gans Limbörg) 1909  1.369Volkstèlling 1909 - Plaatselikke indeiling  +7,0% (+17,8%) 1920  1.767Volkstèlling 1920 - Plaatselikke indeiling  +29,1% (+32,6%) 1930  2.045Volkstèlling 1930 - Plaatselikke indeiling  +15,7% (+25,1%) 1947  2.199Volkstèlling 1947 - Plaatselikke indeiling  +7,5% (+24,2%) 1956  2.711Woningtèlling 1956 - Veurnaamste gegèves per gemeinte  +23,3% (+27,3%) 1960  2.591Volkstèlling 1960 - Bevolking van gemeintes en oonderdeile van gemeintes  -4,4% (+7,4%) 1971  3.430Volkstèlling 1971 - Plaatselikke indeiling  +32,4% (+13,9%)

Opmerkinge
 Wie hiebaove al gezag umvadde de gemeinte nève 't dörp Berg en 't gehuch Terbliet auch nog Vilt, Geulhem en e paar hoezer in 't boetegebied.
 De getalle veur 1971 zeen op ganse vieftalle aafgerónd; 't greujciefer zouw daorum neet gans kinne kloppe.

Rillatief oontwikkeling van 1830 tot 1971
(v1830=100)

Greun: Gemeinte Berg en Terbliet
Blauw: Provincie Limbörg

Rifferenties

Categorie:Valkeberg aan de Geul
Categorie:Geweze gemeintes in Nederlands Limburg